**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 52**

**Казанлък, 03.11.2019 г.**

 Заседанието се откри в 07:00 ч. от Председателя Здравко Балевски, при следния:

 **Дневен ред:**

1. Разглеждане на постъпило предложение за промяна в съставите на СИК № 064 и СИК № 078 от ПК ОБЕДИНЕНИ ПАТРИОТИ във връзка с произвеждането на изборите за кметове на втори тур в община Казанлък на 3 ноември 2019 г.;
2. Разни

 На заседанието присъстват 7 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите членове и предложи да се премине към обсъждане на текущите въпроси по дейността на Комисията по предварително обявения дневен ред.

**По т.1 от Дневния ред:**

 В Общинска избирателна комисия Казанлък постъпи информация, че в секции №64 и №78 не са се явили по един член от СИК от квотата на ПП ВОЛЯ. След консултации с представители на политическата партия се установи, че няма да предлагат нови членове за тези секции. Съгласно Методически указания на ЦИК, приети с Решение №1112-МИ от 16.09.2019 год. Когато мястото в СИК/ПСИК остане незаето, поради неявяване и съответната партия или коалиция не предложи нов член на негово място, съставът на СИК/ПСИК се попълва с предложени от други партии или коалиции лица. С цел спазване изискването на чл.92, ал.3 от ИК за липса на мнозинство на дадена партия или коалиция в съответната СИК и с оглед обстоятелството, че в тези две секции, няма кандидати от ПК ОБЕДИНЕНИ ПАТРИОТИ, комисията прие Предложение с Вх. № 257/03.11.2019 г. от Чавдар Ангелов, представляваща ПК ОБЕДИНЕНИ ПАТРИОТИ, относно промяна в съставите на СИК № 064 и СИК № 078 във връзка с произвеждането на изборите за кметове на втори тур в община Казанлък на 3 ноември 2019 г. В предложението изрично са упоменати новите членове на СИК № 064 и СИК № 078 от квотата на партията, заедно с необходимите данни.

 Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. „За“ приемане на решението гласуваха 7 от членовете на комисията (Здравко Балевски, Николай Господинов, Таня Димитрова, Петър Иванов, Йорданка Арнаудова, Петко Петков и Милена Кацарова). „Против“ приемане на решението – няма.

 На основание на чл.85, ал.4, във връзка с чл.87, ал.1, т.5 от Изборния кодекс и във връзка с Решение № 120 от 28.09.2019 г. на Общинска избирателна комисия Казанлък, взе следното:

 **РЕШЕНИЕ № 233**

 Приема направеното Предложение с Вх. № 257/03.11.2019 г. от ПК ОБЕДИНЕНИ ПАТРИОТИ относно промени в съставите на СИК № 064 и СИК № 078 при произвеждането на изборите за кметове на втори тур в община Казанлък на 3 ноември 2019 г.

 Назначава предложените от ПК ОБЕДИНЕНИ ПАТРИОТИ членове на СИК № 064 и СИК № 078.

 На новоназначените членове на СИК № 064 и СИК № 078 от ПК ОБЕДИНЕНИ ПАТРИОТИ да се издадат съответните удостоверения.

 Да се анулират издадените към момента удостоверения.

 Решението подлежи на обжалване пред Централната избирателна комисия в тридневен срок от обявяването му.

 Поради изчерпване на дневния ред заседанието бе закрито в 07:15 часа.

**ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР:**..…………………………….

 /ТАНЯ ДИМИТРОВА/